būvDARBU LĪGUMs Nr. VND- 2015/50

##  Vaiņodē 2015. gada 30. Jūnijā.

**Vaiņodes novada dome**, Reģ. Nr. 90000059071, juridiskā adrese: Raiņa iela 23a, Vaiņode, LV-3435**,** turpmāk līguma tekstā – **Pasūtītājs**, kuras vārdā saskaņā ar pašvaldības Nolikumu rīkojas tās priekšsēdētājs Visvaldis Jansons, no vienas puses, un

**SIA „Balti Construction”**, Reģ. Nr. LV40103810894, juridiskā adrese: Tālivalža iela 21A-5, Rīga, LV-1006 iela­­­­, turpmāk līguma tekstā – **Būvuzņēmējs**, kuras vārdā saskaņā ar sabiedrības Statūtiem rīkojas tās valdes loceklis Kalvis Jansons , no otras puses, bet abi kopā un katrs atsevišķi turpmāk līguma tekstā – **Puses**, noslēdz šo Būvdarbu līgumu, turpmāk līguma tekstā – **Līgums**, par tālāk norādīto:

1. **Līguma priekšmets**
	1. Pasūtītājs uzdod un Būvuzņēmējs apņemas veikt **Telpu remonts Vaiņodes vidusskolā**, turpmāk līguma tekstā – **Darbi**, saskaņā ar Darbu veicēja konkursa piedāvājumu (Pielikums Nr.1), un ar šo Līgumu.
	2. Būvuzņēmējs garantē, ka tam ir visas nepieciešamās licences un sertifikāti Līgumā paredzēto darbu veikšanai.
	3. Pasūtītājs uzdod un apņemas apmaksāt, un Būvuzņēmējs apņemas veikt Darbu izpildi, saskaņā ar spēkā esošajiem Latvijas Republikas būvniecības normatīvajiem aktiem un nodrošināt objektu nodošanu ekspluatācijā, saskaņā ar Būvniecības likumu.

1.4. Pretendenta finanšu piedāvājums ir šī līguma neatņemama sastāvdaļa.

1.5. Parakstot šo līgumu Būvuzņēmējs apliecina, ka ir iepazinies ar būvlaukuma apstākļiem un viņam pret tiem nav nekādu pretenziju.

**2. Līguma cena un samaksas kārtība**

* 1. Līguma cena ir **EUR 24720.12** (divi tūkstoši četri simti septiņdesmit divi eiro, 12 centi).
		1. Būvuzņēmējam ir tiesības pieprasīt avansu 20% apmērā no līguma summas, kas tiek ieskaitīts būvuzņēmēja norādītajā kontā 10 darba dienu laikā no līguma parakstīšanas dienas.
		2. Galīgā samaksa Būvuzņēmējam par Līgumā paredzēto Darbu izpildi tiek ieskaitīta Būvuzņēmēja norādītās bankas kontā 10 dienu laikā pēc visu darbu pabeigšanas (vadoties no akta par būves pieņemšanu ekspluatācijā apstiprināšanas datuma).
		3. Būvuzņēmējs iesniedz Pasūtītājam rēķinu kopā ar sarakstu (forma 2) ar faktiski paveiktajiem darbiem.
		4. Būvuzņēmējs uzņemas risku, t.i., nepieprasot papildus samaksu no Pasūtītāja, ja darbu izpildes laikā tiek atklātas aritmētiskās kļūdas Būvuzņēmēja tāmē vai tiek konstatēts, ka Būvuzņēmējs nav piedāvājis cenu par visu apjomu u.tml.

**3. Darbu izpildes termiņš**

3.1. Līgumā paredzētos darbu izpilde tiek uzsākta pēc **būvdarbu līguma noslēgšanas** un pilnībā izpildīta ne vēlāk kā **līdz 2015.gada 14. augustam.**

**4. Būvuzņēmēja** **pienākumi un tiesības**

* 1. Būvuzņēmējs apņemas:

#  Veikt šajā Līgumā paredzētos darbus šajā Līgumā noteiktajos termiņos, saskaņā ar darbu izpildes grafiku.

* + 1. nodrošināt darbu veikšanu ar kvalificētu personālu;
		2. veikt darbus pienācīgā kvalitātē un termiņā, atbilstoši Līgumam, Latvijas Republikas būvnormatīviem, citiem spēkā esošajiem normatīvajiem aktiem, dokumentiem un instrukcijām, kas saistīti ar Līguma izpildi;
		3. darba izpildē izmantot tikai tos materiālus, konstrukcijas, izstrādājumus un iekārtas, kuru kvalitāte atbilst spēkā esošajiem normatīviem, standartiem.
		4. Darbu izpildes laikā ievērot Latvijas Republikas Būvniecības likuma, MK Vispārīgos būvnoteikumus un citu normatīvo aktu prasības;
		5. ar saviem spēkiem un līdzekļiem veikt visus darbus, kas saistīti ar būvdarbu sagatavošanu.
		6. sagatavot un iesniegt visu nepieciešamo izpilddokumentāciju, saskaņā ar izpildītiem darbiem;
		7. ievērot visus Pasūtītāja iebildumus un aizrādījumus, likvidēt visus Pasūtītāja norādītos trūkumus, ja šie trūkumi, iebildumi un aizrādījumi ir pamatoti.
		8. pēc Pasūtītāja pieprasījuma sniegt atskaiti par izpildāmo Darbu gaitu un citiem jautājumiem Līguma ietvaros;
		9. uzņemties pilnu materiālo atbildību par saviem un citu apakšuzņēmēju veiktajiem Darbiem, to izpildes termiņiem un kvalitāti.
		10. atlīdzināt Pasūtītājam visus zaudējumus, ja tādi radušies Darbu izpildes gaitā vai sakarā ar Darbu izpildes termiņu nokavējumu vai nekvalitatīvi izpildītiem Darbiem;
		11. Darbu veikšanas laikā, ne vēlāk kā Darbu beigšanas dienā, par saviem līdzekļiem izvest no objekta neizmantotos materiālus, konstrukcijas, kā arī Būvuzņēmējam piederošo inventāru, darbarīkus;
		12. pēc Pasūtītāja pieprasījuma sniegt atskaiti par izpildāmo Darbu gaitu, ko paredz šis Līgums;
		13. novērst visus atklātos izpildīto Darbu defektus par saviem līdzekļiem termiņā, kas nav ilgāks par 10 (desmit) kalendārām dienām;
		14. veicot Darbu, ievērot drošības tehnikas, ugunsdrošības, apkārtējās vides aizsardzības noteikumus, kā arī normatīvos aktus, kas regulē šādu darbu veikšanu;
	1. Būvuzņēmējam par saviem līdzekļiem jānodrošina viss nepieciešamais Darba veikšanai: darbaspēks, materiāli un tehniskie līdzekļi, kas ir atbilstoši Darba specifikai un Tehniskā projekta prasībām.
	2. Būvuzņēmējam ir tiesības uz līguma izpildes termiņa pagarinājumu tikai šādos gadījumos:
		1. nepārvaramas varas gadījumā;
		2. citos gadījumos, ja Pasūtītājs tam piekrīt.
	3. Būvuzņēmējs var mainīt būvdarbu vadītāju tikai ar Pasūtītāja rakstisku piekrišanu, un tikai tad, ja nākošā būvdarbu vadītāja pieredze ir līdzvērtīga iepriekšējiem vadītajiem. Ja Pasūtītājs konstatē, ka Būvuzņēmējs neievēro šo noteikumu, Pasūtītājam ir tiesības pieprasīt Būvdarbu vadītāja nomaiņu, kas Būvuzņēmējam ir jāizpilda Pasūtītāja norādītajā datumā, pretējā gadījumā Pasūtītājam ir tiesības uzlikt Būvuzņēmējam līgumsodu 0,1% apmērā no Līguma kopējās cenas par katru nokavētu dienu.
	4. Būvuzņēmējam jānodrošina, lai Pasūtītāja pārstāvjiem būtu brīva pieeja būvlaukumā un citās vietās, kur notiek Darbi.
	5. Būvuzņēmējam Darbu izpildes laikā objektā jānodrošina Pasūtītāja norādīto trešo personu brīva piekļūšana un darbība objektā.
	6. Ja pēc Pasūtītāja vai Būvuzņēmēja iniciatīvas rodas nepieciešamība veikt Darbus, kuri nav paredzēti Līgumam pievienotajā pielikumā, tad tos var veikt tikai tad, ja starp Pusēm noslēgta rakstiska vienošanās.
	7. Būvuzņēmējs ar Pasūtītāja rakstisku piekrišanu var neveikt objektos tādus Darbus, kas ir paredzēti tāmē (Pielikums Nr.1), bet dabā faktiski nav nepieciešami. Šajā gadījumā galīgajā rēķinā tiek samazināta Līguma summa par neveiktajiem darbiem.
	8. Būvuzņēmējs ir personīgi atbildīgs par piegādāto un Darba izpildē izmantoto materiālu un iekārtu kvalitāti.
	9. Būvuzņēmēja Darbu izpildes pabeigšana un nodošana tiek noformēta ar aktu par būves pieņemšanu ekspluatācijā.
	10. Būvuzņēmējam ir citas tiesības un pienākumi, kas izriet no šī Līguma un Latvijas Republikā spēkā esošajiem normatīvajiem aktiem.

**5. Pasūtītāja pienākumi**

* 1. Pasūtītājs apņemas:
		1. pieņemt no Būvuzņēmēja izpildītos Darbus;
		2. veikt apmaksu par Darbu saskaņā ar šī Līguma noteikumiem;
		3. savlaicīgi informēt Būvuzņēmēju par iemesliem, kas iespējams var traucēt darbību objektos;
		4. Pasūtītājam ir tiesības neveikt apmaksu par izpildītiem Darbiem, kuros ir konstatēti defekti, ja dokumentāli ar aktu, ko sastādījušas abas puses vai būvniecības darbu kontrolējoša institūcija, vai kompetenta amatpersona, konstatēta Darbu neatbilstoša kvalitāte vai būtiska atkāpe no normām, līdz šo trūkumu novēršanai par Būvuzņēmēja līdzekļiem Pušu saskaņotā termiņā.
	2. Pasūtītājam ir tiesības pieprasīt Būvuzņēmējam savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt līguma cenu un izpildes laiku.
	3. Pasūtītājam ir tiesības jebkurā laikā pārbaudīt Darbu apjoma izpildi, kvalitāti un finanses. Šāda pārbaude nemazina līgumā paredzēto Būvuzņēmēja atbildību. Pārbaudes laikā noskaidro, kādā mērā Darbi vai daļa no tiem atbilst līguma dokumentu un normatīvu prasībām. Defekti, kuri konstatēti darbu pārbaudes laikā, tiek atzīmēti pārbaudes aktā.

**6. Darbu pieņemšana, kvalitāte un garantijas**

* 1. Izpildītie Darbi tiek nodoti būvdarbu nodošanas procedūras laikā. Darbu nodošana notiek attiecībā uz visiem līgumā paredzētajiem Darbiem.
	2. Ja izpildīto Darbu pieņemšanas ekspluatācijā procesā tiek konstatēti līdz galam nepadarīti Darbi, defekti vai atkāpes no līguma noteikumiem, tehniskā projekta (Pielikums Nr.2), Darbu pieņemšanas pārtraucama un tiek sastādīts divpusējs akts, kurā tiek uzskaitīti visi konstatētie defekti un atkāpes no objekta būvprojekta, kā arī tiek noteikti termiņi, kuros Būvuzņēmējam ir jānovērš minētie trūkumi. Darbu izpildes pieņemšanas – nodošanas akts ir spēkā, ja to ir parakstījuši Pasūtītāja un Būvuzņēmēja pilnvarotie pārstāvji.
	3. Būvuzņēmējam jānovērš aktā minētie defekti Pušu saskaņotā termiņā. Ja defekti ir radušies Būvuzņēmēja vainas dēļ, izdevumi par defektu novēršanas darbu jāsedz Būvuzņēmējam un tas nedod tiesības uz līgumā paredzētā termiņa pagarinājumu.
	4. Ja Būvuzņēmējs uzskata, ka viņš nav atbildīgs par kādu defektu, viņam par to rakstiski jāziņo Pasūtītājam. Ja Pasūtītājs tomēr uztur prasījumu, tad Puses pieaicina neatkarīgu ekspertu, kura lēmums pusēm ir saistošs. Pēc defektu likvidēšanas Būvuzņēmējam par to nekavējoties jāinformē Pasūtītājs.
	5. Ja Būvuzņēmējs atsakās novērst defektus un par to rakstiski ir paziņojis Pasūtītājam, tad Pasūtītājam ir tiesības pieaicināt citu Būvuzņēmēju defektu novēršanai. Defektu novēršanas darbu izmaksas tiek segtas uz vainīgā rēķina, t.i., attiecīgi tiek samazināta Līguma summa.

.

**7. Garantijas**

* 1. Būvuzņēmējs garantē:
1. Darba izpildē izmantoto konstrukciju, iekārtu, materiālu un sistēmu atbilstību tehnisko projektu dokumentācijai, standartiem un tehniskajiem noteikumiem, to nodrošināšanu ar atbilstības sertifikātiem un tehniskajām pasēm un citiem dokumentiem Latvijas Republikas normatīvajos aktos noteiktajā apmērā, kuri apliecina to kvalitāti;
2. pēc Pasūtītāja norādījumiem novērst trūkumus un Būvuzņēmēja vainas dēļ radušos defektus, kuri atklāti darbu pieņemšanas gaitā un garantijas laikā;
	1. Visiem Darbu izpildē izmantojamiem materiāliem jāatbilst Latvijas nacionālajā standarta statusā adaptētiem Eiropas Standartiem, Latvijas nacionālajiem standartiem, starptautisko vai reģionālo standartizācijas organizāciju standartiem.
	2. Būvdarbu garantijas termiņš ir 24 (divdesmit četri) mēneši no Darbu pieņemšanas ekspluatācijā akta parakstīšanas datuma.
	3. Objektā izmantoto materiālu garantijas termiņš tiek noteikts, saskaņā ar ražotāja dotajām garantijām.
	4. Garantijas laiks tiek skaitīts no attiecīgo darbu pieņemšanas ekspluatācijā (akta apstiprināšanas datums).
	5. Ja objektu garantijas ekspluatācijas laikā ir atklāti defekti, kas radušies Būvuzņēmēja vainas dēļ un kas kavē normālu tā ekspluatāciju, Būvuzņēmējam jālikvidē tie uz sava rēķina Pušu saskaņotos termiņos.
	6. Ja Līgums tiek lauzts, tad garantijas laiks sākas no Līguma laušanas datuma.

**8. Apdrošināšana**

8.1. Pirms būvdarbu sākuma Izpildītājam jāveic Vispārējā civiltiesiskās atbildības apdrošināšana līdz objekta pieņemšanai ekspluatācijā, 20 % (divdesmit procenti) no Darbu kopējās summas

1. **Nepārvarama vara**
	1. Neviena no Pusēm nenes atbildību par līguma saistību neizpildi vai izpildes aizturēšanu, ja minētā neizpilde vai izpildes aizturēšana saistīta ar *nepārvaramo varu*, par ko otrai Pusei ir paziņots rakstiski 14 (četrpadsmit) dienu laikā un ko apstiprina paziņojumam pievienota kompetentas iestādes apstiprināta informācija par nepārvaramas varas iestāšanos un izraisītajām sekām.
	2. Ar *nepārvaramo varu* šī līguma skaidrojumā saprotami apstākļi, kas traucē tālāku līguma saistību pilnīgu izpildi un arī jebkuri ārkārtēja rakstura apstākļi, kurus Puses nevarēja ne paredzēt, ne novērst saprātīgiem līdzekļiem. Šādā gadījumā saistību izpildes termiņš tiek atlikts attiecīgi termiņam, kurā darbosies šie apstākļi.
	3. Gadījumā, ja rodas nepārvaramas varas apstākļi, kas ietekmē šī līguma izpildes termiņus, bet līgums tomēr var tikt izpildīts, Puses saskaņo savu turpmāko rīcību par līguma izpildi un izpildes termiņiem, šī līguma noteiktajā kārtībā noslēdzot par to atsevišķu vienošanos.

**10. Pušu atbildība**

1. Līguma saistību neizpildes gadījumā, nepienācīgas izpildes gadījumā vai gadījumā, ja tiek radīti zaudējumi otrai pusei, vainīgā puse atlīdzina otrai pusei radušos zaudējumus pilnā apmērā.
2. Lai līguma izpildes laikā garantētu operatīvu un kvalitatīvu darbu veikšanu, Pasūtītājs ir atbildīgs par:

 10.2.1. Būvuzņēmējam nepieciešamo dokumentu vai informatīvo dokumentu un izmaiņu savlaicīgu sagatavošanu un iesniegšanu;

10.2.2. Pasūtītāja pilnvaroto pārstāvju darbu;

10.2.3. Vadības sapulču koordinēšanu;

10.2.4. Darbu pieņemšanas kārtību.

 10.3. Būvuzņēmējs līguma izpildes laikā atbild par:

10.3.1. Darbu veikšanu un organizēšanu atbilstoši kvalitātes rādītājiem;

10.3.2. Darbību būvlaukumā saskaņā ar līgumā noteikto;

10.3.3. Savlaicīgu paziņojumu veikšanu sakarā ar iespējamām izmaiņām, pretrunām dokumentos, pārbaudēm un citiem apstākļiem;

10.3.4. Faktiski paveikto darbu apjomu mērījumu pareizību;

10.3.5. Savā kompetencē ietilpstošo pārbaužu veikšanu;

10.3.6. Pārbaudē atklāto defektu novēršanu;

10.3.7. Būvlaukumā veicamo darbu drošības tehnikas, ugunsdrošības un citiem pasākumiem atbilstoši Latvijas Republiku spēkā esošo normatīvu aktu prasībām;

10.3.8. Līgumā noteikto saistību izpildi;

10.3.9. Pasūtītājam un trešajām personām nodarītajiem zaudējumiem.

10.3.10. Par darbu kvalitāti līguma 8.nodaļas noteiktajā garantijas laikā no attiecīgo darbu pieņemšanas ekspluatācijā.

 10.4. Ja Pasūtītājs Būvuzņēmēja veiktajos Darbos konstatē trūkumus, tad Būvuzņēmējam uz sava rēķina jānovērš šie trūkumi termiņā, kas nav ilgāks par 14 (četrpadsmit) dienām, no brīža, kad Pasūtītājs rakstiski ir iesniedzis viņam attiecīgas pretenzijas, izņemot, ja trūkumus atbilstoši to novēršanas tehnoloģijai nav iespējams novērst 14 (četrpadsmit) dienu laikā.

10.5. Ja Līgumā noteiktajos termiņos un kārtībā Pasūtītājs nav veicis norēķinus ar Būvuzņēmēju un kavējums ir ilgāks par 10 (desmit) darba dienām, tad Pasūtītājs maksā Būvuzņēmējam nokavējuma naudu 0,01% no savlaicīgi nesamaksātās summas par katru nokavēto samaksas izdarīšanas darba dienu.

10.6. Pušu domstarpības, kas rodas darbu un materiālu kvalitātes un to atbilstības līguma noteikumu novērtēšanā, izšķir neieinteresēta būvniecības kontroles iestāde vai pušu pieaicināti neatkarīgi licencēti vai sertificēti speciālisti.

10.7. Ja Būvuzņēmējs lauž noslēgto līgumu pirms termiņa, izņemot nepārvaramu varas iestāšanās dēļ, Būvuzņēmējs atlīdzina tiešos zaudējumus, kas radušies līguma laušanas rezultātā, kā arī maksā līgumsodu 10% (desmit procentu) apmērā no līguma kopējās vērtības.

10.8. Ja Būvuzņēmējs neizpilda darbus šajā līgumā noteiktajā termiņā, tad viņš maksā Pasūtītājam līgumsodu 0.01% apmērā no līguma summas par katru nokavēto darba dienu.

10.9. Ja Pasūtītājs lauž noslēgto līgumu attaisnojošu iemeslu dēļ, tas pilnībā norēķinās ar Būvuzņēmēju par jau paveiktajiem darbiem un iegādātajiem materiāliem un sedz būvuzņēmēja tiešos zaudējumus.

10.10. Līgumsoda samaksa neatbrīvo puses no šajā līgumā noteikto saistību izpildes.

**11. Līguma grozīšana, papildināšana un izbeigšana.**

11.1. Pusēm ir pienākums paziņot par iespējamajām izmaiņām vai apstākļiem, kuri varētu ietekmēt Darbu kvalitāti, līguma cenu vai Darbu veikšanas laiku.

11.2. Pasūtītājam ir tiesības pieprasīt no Būvuzņēmēja savstarpēji saskaņotā laikā iesniegt novērtējumu par to, kā un cik lielā mērā iespējamās izmaiņas vai apstākļi var ietekmēt līguma cenu un izpildes laiku.

11.3. Izmaiņas līgumā tiek uzskatīta par saskaņotu, kad Puses parakstījušas papildus vienošanos pie šī līguma.

11.4. Pusēm nekavējoties jāinformē vienai otru, ja konstatē, ka:

11.4.1.starp līguma dokumentos sniegtajiem datiem ir pretrunas;

11.4.2.līguma dokumentos dotie dati atšķiras no reālajiem apstākļiem;

11.4.3.līguma izpildei nozīmīgi apstākļi ir izmainījušies vai radušies jauni;

11.4.4.notikušas izmaiņas Latvijas Republikas spēkā esošajos normatīvajos aktos.

11.5. Papildus Darbi:

12.5.1.Ja rodas nepieciešamība par tādu darbu veikšanu, kas nav paredzēti līgumā vai to pielikumos, Būvuzņēmējs iesniedz Pasūtītājam sīku plānoto papildus izmaksu atšifrējumu un Puses savstarpēji saskaņo to izpildes termiņus, cenu u.c. jautājumus.

11.6. Pusēm ir tiesības veikt izmaiņas līgumā, ja tās attiecas uz palīgdarbiem vai papildus darbiem (iesniedzot izmaksu atšifrējumu), līguma izpildes laiku, ja tas nepasliktina gala rezultātu.

* 1. Līguma darbības apturēšana un atjaunošana notiek sekojošos apstākļos:
		1. Līguma darbība var tikt apturēta, ja iestājas nepārvaramas varas apstākļi vai tiek konstatētas būtiskas atkāpes no šī līguma noteikumiem un Latvijas Republikas spēkā esošajiem normatīviem, standartiem un normatīvajiem aktiem, kas regulē šādu darbu veikšanu.
		2. Pasūtītājam ir tiesības apturēt līguma darbību, pārtraucot savu saistību izpildi, par to 14 (četrpadsmit) dienas iepriekš Būvuzņēmēju rakstiski informējot, sastādot Darbu apturēšanas aktu un veicot norēķinus par faktiski izpildītajiem darbiem;
		3. Būvuzņēmējam nav tiesību, pēc darbu apturēšanas akta sastādīšanas un abpusējas parakstīšanas, pretendēt uz kompensāciju par līguma darbības apturēšanas laikā veikto Darbu;
		4. par līguma darbības atjaunošanu Pasūtītājs 14 (četrpadsmit) dienas iepriekš Būvuzņēmēju rakstveidā informē un, saņemot Būvuzņēmēja piekrišanu turpināt Darbus šī līguma noteiktajā apmērā, par šajā līgumā noteikto cenu, sastāda papildus vienošanos pie šī līguma.
	2. . Līguma izbeigšana notiek sekojošos apstākļos:
		1. katra no Pusēm patur sev tiesības vienpusēji atkāpties no šajā līgumā minēto saistību izpildes, ja otra Puse nav izpildījusi vienu vai vairākas saistības, un, pēc rakstiska brīdinājuma saņemšanas, saistību nepildīšana nav novērsta 5 (piecu) dienu laikā. Puse, kas pēc rakstiska brīdinājuma saņemšanas nav izpildījusi brīdinājumā norādīto saistību, sedz otrai pusei zaudējumus, ko tā ar savu darbību vai bezdarbību radījusi.
		2. Līguma darbība var tikt izbeigta, ja iestājas nepārvaramas varas apstākļi un/vai līguma darbība apturēta šī līguma noteiktajā kārtībā, un tā nevar tikt atjaunota būtiski nemainot šī līguma cenu vai darbu izpildes termiņu.
		3. Pie līguma darbības pārtraukšanas visas nenomaksātās soda sankcijas un visi kārtējie maksājumi par Darbu izpildi jāsamaksā 10 (desmit) darba dienu laikā pēc Darbu pārtraukšanas akta abpusējas parakstīšanas.
	3. Līgums tiek uzskatīts par izpildītu, kad Puses ir pilnā mērā izpildījušas šī līguma saistības.
	4. Šis līgums var tikt grozīts vai papildināts pēc Pušu vienošanās rakstiskā formā, kas stājas spēkā pēc abpusējas parakstīšanas un apstiprināšanas, kļūstot par šī līguma neatņemamu sastāvdaļu.
1. **Strīdu izskatīšanas kārtība un citi nosacījumi**

12.1. Līguma izpildes laikā radušos strīdus puses risina vienojoties vai, ja vienošanās nav iespējama, strīdu izskata tiesā Latvijas Republikas likumos noteiktajā kārtībā.

 12.2.Lai sekmīgi vadītu šī līguma izpildi:

12.2.1. Būvuzņēmējs un Pasūtītājs nozīmē pārstāvjus, kuriem ir tiesības darboties Pušu vārdā saistībā ar šī līguma izpildi, t.sk., veic ar šo līgumu uzņemto saistību izpildes kontroli, organizēt starp Pusēm finansiāla un cita rakstura vienošanos slēgšanu;

12.2.2. Pēc vajadzības tiek sasauktas sapulces, kurās tiek risināti ar Darbu veikšanu saistītie jautājumi. Sapulces tiek protokolētas un tajā fiksētie lēmumi ir saistoši abām Pusēm.

1. 12.2.3.Pusēm ir tiesības nomainīt kontaktpersonas, savlaicīgi par to brīdinot otru Pusi.

 12.2.4.Pušu kontaktpersonas:

|  |  |
| --- | --- |
| **Būvuzņēmēja pārstāvis**Vārds, Uzvārds:  | Pasūtītāju pārstāvisVārds, Uzvārds Zigmunds Mickus |
|  |  |
| Tālrunis:  | Tālrunis: 29188434 |
| Fakss:  | Fakss: |
| e-pasts:  | e-pasts: dziga44@inbox.lv |
|  |  |

|  |  |
| --- | --- |
|  |  |

12.3. Būvdarbu organizatoriskie jautājumi tiek risināti un izskatīti būvsapulcēs, kurās piedalās Būvdarbu vadītājs, Pasūtītāja pilnvarots pārstāvis un būvuzraugs, kā arī viņu pieaicinātās personas. Būvsapulces tiek sasauktas pēc nepieciešamības. Būvsapulču sasaukšanu, organizēšanu un protokolēšanu nodrošina Pasūtītājs.

1. **Nobeiguma noteikumi**

13.1. Līgumā minētie pielikumi un ar šī līguma izpildi saistītie pielikumi, tajā skaitā izmaiņas un papildinājumi, kas ir rakstiski noformēti pēc to parakstīšanas kļūst par šī līguma pielikumiem un ir šī līguma neatņemamas sastāvdaļas.

13.2.Visi ar līguma izpildi saistītie strīdi risināmi pārrunu ceļā, bet ja nav iespējams panākt vienošanos, tad Latvijas Republikas normatīvos aktos noteiktajā kārtībā tiesā. Nekādi strīdi, prasības iesniegšana vai pretprasības celšana tiesā, kā arī tiesas procesa norise neatbrīvo Puses no turpmākās šī Līguma saistību izpildes.

* 1. Šis līgums ir saistošs kā Pusēm, tā arī to tiesību un pienākumu pārņēmējiem. Neviena no Pusēm nevar no līguma izrietošās saistības, tiesības vai pienākumus pilnā apjomā vai daļēji nodot vai pieņemt bez otras Puses rakstiskas piekrišanas. Ja kāda no Pusēm kļūst par bankrota, maksātnespējas vai citu līdzvērtīgu notikumu objektu, kas ietekmē otras Puses intereses, otrai Pusei ir tiesības paziņot par līguma laušanu un pieprasīt tai samaksāt pienākošās summas.
	2. Šis līgums kopā ar pielikumiem ietver sevī visas Pušu vienošanās par līguma priekšmetu un aizstāj visas iepriekšējās rakstiskās vai mutiskās vienošanās un pārrunas par tiem. Šī līguma labojumi vai papildinājumi ir spēkā, kad tie ir noformēti rakstiski un abas Puses tos ir parakstījušas.
	3. Šis līgums ir spēkā ar tā parakstīšanas brīdi un tā darbības termiņš izbeidzas ar līgumā noteikto Pušu saistību izpildi, ja vien līguma darbības termiņš netiek pārtraukts pēc Pušu vienošanās vai nepārvaramās varas gadījumā.
	4. Visi no šī līguma izrietošie paziņojumi, lūgumi, pieprasījumi un cita informācija ir noformējama rakstveidā latviešu valodā.
	5. Šis līgums sastādīts uz 8 lapām, latviešu valodā, divos identiski vienādos eksemplāros, no kuriem viens atrodas pie Pasūtītāja un otrs Izpildītājam. Visiem līguma eksemplāriem ir vienāds juridisks spēks.

**Pušu juridiskās adreses un paraksti**

|  |  |
| --- | --- |
| Pasūtītājs: | Būvuzņēmējs: |
| **Vaiņodes novada dome**Adrese: Raiņa 23 a, Vaiņode,Vaiņodes novads, LV-3435Tālr./fakss: 63464954PVN Reģ. Nr.: LV90000059071Banka: AS SEB banka,Konts: LV33UNLA0012011130650Kods: UNLALV2X | **SIA „Balti construction”**Adrese: tālivalža iela 21A-5, Rīga, LV-1006Tālr./fakss: PVN Reģ. Nr.: Banka: Konts: Kods: |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

V. Jansons K. Jansons